Hnutie poľnohospodárov Slovenskej republiky

Hnutie poľnohospodárov Slovenskej republiky bolo jednou z množstva politických strán, ktoré vznikli na Slovensku po nežnej revolúcii a pôsobili na slovenskej politickej scéne v 90-tych rokoch 20.storočia. 

Hnutie bolo konštituované ako politická iniciatíva družstevníkov a súkromných roľníkov, pracovníkov štátnych majetkov, spoločných podnikov, potravinárov, lesov, vodohospodárskych služieb a iných zamestnancov v pôdohospodárstve.

Hnutie poľnohospodárov Slovenskej republiky sa zásluhou utvorenia predvolebnej koalície s názvom Spoločná voľba dostalo po parlamentných voľbách v roku 1994 do parlamentu. Koalíciu Spoločná voľba vytvorili štyri politické strany ľavicovej orientácie: Strana demokratickej ľavice, Sociálnodemokratická strana Slovenska, Strana zelených na Slovensku a Hnutie poľnohospodárov Slovenskej republiky. Koalícia Spoločná voľba získala vo voľbách 10,41 % hlasov, čo bolo len veľmi tesne nad hranicou 10 % hlasov, potrebných na vstup do parlamentu pre koalíciu tvorenú štyrmi politickými stranami. Hnutie poľnohospodárov SR sa stalo opozičnou politickou stranou po vytvorení koaličnej vlády stranami Hnutie za demokratické Slovensko, Slovenská národná strana, Združenie robotníkov Slovenska a Roľnícka strana Slovenska.

Predsedom Hnutia poľnohospodárov SR bol Jozef Klein.

Koalícia Spoločná voľba sa počas volebného obdobia rozpadla. V novembri 1997 Hnutie poľnohospodárov SR zaniklo zlúčením s Roľníckou stranou Slovenska (RSS) a vytvorením novej politickej strany pod názvom Nová agrárna strana. Predsedom tohto nového politického subjektu sa stal predseda RSS Pavel Delinga.

 Politici Hnutia poľnohospodárov SR 
Články o politikoch Hnutia poľnohospodárov SR sú uvedené v kategórii Politici HPSR.

 Volebné výsledky 
+Druh voliebZiskPoznámkaKomunálne voľby 19903,1 %podiel zvolených poslancov v zastupiteľstvách1,6 %podiel zvolených poslancov v zastupiteľstváchVoľby do SNR 19924,00 %Hnutie kandidovalo v koalícii so SDSS a RSSVoľby do FZSĽ4,86 %SN6,09 %Voľby do NR SR 199410,41 %hnutie kandidovalo v koalícii s SDĽ, SDSS a SZSKomunálne voľby 19944,6 %podiel zvolených poslancov v zastupiteľstvách2,46 %podiel zvolených starostov/primátorov

 Referencie 


Kategória:Zaniknuté politické strany na Slovensku
Kategória:Agrárne strany na Slovensku